32002R1149
L 170/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1149/2002 НА СЪВЕТА
от 27 юни 2002 година
относно откриване на самостоятелна квота за внос на висококачествено говеждо и телешко месо
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него,
като взе предвид предложението на Комисията,
като има предвид, че:
(1)
С оглед интереса на Общността за установяване на хармонични отношения в търговския обмен с третите страни е необходимо да се въведат като самостоятелна мярка разпоредби за предоставяне на тарифна квота на Общността за внос на 1 000 тона висококачествено прясно, охладено или замразено говеждо и телешко месо.
(2)
Въпреки трудностите през 2001 г. пазарът на говеждо и телешко месо е в процес на стабилизиране. Търсенето от страна на потребителите в Общността нараства, по-специално по отношение на висококачественото говеждо и телешко месо. Предоставянето на допълнителна квота с намалени мита за внос на висококачествено говеждо месо би съответствало на интересите както на потребителите, така и на доставчиците. Тя не би могла да окаже чувствително влияние върху общия обем на вноса на говеждо и телешко месо в Общността.
(3)
Всички заинтересовани оператори в Общността трябва да имат равнопоставен и постоянен достъп до тази квота. Необходимо е също така да бъде осигурено съответното наблюдение и контрол. За тази цел използването на квотата трябва да се извършва посредством представянето на сертификат за автентичност, който да гарантира типа и произхода на продуктите.
(4)
Съгласно член 32 от Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1) тарифните квоти за продуктите, които са обхванати от настоящия регламент, трябва да бъдат управлявани от Комисията съгласно правилата, определени в съответствие с процедурата, предвидена в член 43 от горепосочения регламент.
ПРИЕ НАСТОЯЩИЯ РЕГЛАМЕНТ:
Член 1
1. Открива се тарифна годишна квота на Общността за внос на 1 000 тона, изразени в тегло на продукт от висококачествено прясно, охладено или замразено говеждо и телешко месо, влизащо в състава на позиции 0201 30 00 и 0202 30 90 на Общата митническа тарифа.
2. Приложимото мито относно тази квота е в размер на 20 % ad valorem.
3. Периодът на действие за квотата е от 1 юли до 30 юни.
Член 2
Подробните правила на прилагане на настоящия регламент, приети в съответствие с процедурата, предвидена в член 43 от Регламент (ЕО) № 1254/1999, съдържат разпоредби, според които при използването на квотата, посочена в член 1, е необходимо представянето на сертификат за автентичност, който да гарантира типа и произхода на продуктите.
Член 3
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 27 юни 2002 година.